# NÁRODNÁ RADA SLOVENSKEJ REPUBLIKY

# VI. volebné obdobie

Číslo: CRD-56/2014

****

1016

# UZNESENIE

# NÁRODNEJ RADY SLOVENSKEJ REPUBLIKY

zo 4. februára 2014

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a o zmene a doplnení niektorých zákonov (tlač 850) – prvé čítanie

#### Národná rada Slovenskej republiky

#### r o z h o d l a, ž e

prerokuje uvedený návrh zákona v druhom čítaní;

##### p r i d e ľ u j e

tento návrh zákona na prerokovanie

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodárske záležitosti;

###### u r č u j e

ako gestorský Ústavnoprávny výbor Národnej rady Slovenskej republiky a lehotu na jeho prerokovanie v druhom čítaní vo výbore do 30 dní a v gestorskom výbore  
do 32 dní odo dňa jeho pridelenia.

Pavol P a š k a v. r.

predseda

Národnej rady Slovenskej republiky

Overovatelia:

Ľubica R o š k o v á v. r.

Jozef M i k l o š k o v. r.